alexandrainst/scandi-wiki huggingface dataset:
Wilmer Valderrama

Wilmer Eduardo Valderrama (født 30. januar 1980) er en amerikansk skuespiller, best kjent for rollen som Fez i situasjonskomedien Et syttitallsshow og som programleder i MTV-serien Yo Momma.

Filmografi

Fullengdefilmer 
 Summer Catch (2001)
 Party Monster (2003)
 Clifford's Really Big Movie (2004) (stemme)
 Beauty Shop (2005)
 The Darwin Awards (2006)
 Zoom (2006)
 Fast Food Nation (2006)
 Unaccompanied Minors (2006)
 El Muerto (2007) (også kjent som – The Dead One)
 The Condor (2007) (stemme)
 Save the Date (2007)
 Columbus Day (2008)
 Days of Wrath (2010)
 The Dry Land (2010)
 Larry Crowne (2011)

Kortfilmer 
 La Torcedura (2004) 
 Longtime Listener (2006)
 What a Girl Wants (2005)
 Wizards of Waverly Place (2010)

Fjernsyn

Four Corners (1998) (kansellert etter 4 episoder) 
 Et syttitallsshow Fez (1998–2006)
 Mad TV (2002) (gjesterole) (Skit- Chips 2002, som Erik Estrada)
 Yo Momma (2006–2008)
 Handy Manny (2006– ) (stemme)
 A Day in a life of Allan Lund (Under produksjon for 2009)
 Robot Chicken
 Punk'd som seg selv
 Grounded for Life (2002)
 Extreme Makeover: Home Edition  (2010)
 Wizards of Waverly Place (2010) (Onkel Ernesto)
 The Ranch (2016)

Musikkvideoer 
 Paula DeAnda – Easy
 Omar Cruz Feat. Frankie J – To The Top
 Fanny Lú – Tu No Eres Para Mi
 Wisin & Yandel Feat. T-Pain – Imagínate
 Rob Thomas – Ever the same
 LMFAO - Sexy and I know it

Referanser

Eksterne lenker 
 
 
 

Skuespillere fra USA
Personer fra Miami
Personer fra Los Angeles
Norsk fortellerforum

Norsk Fortellerforum (NOFF)  er en organisasjon for fortellere og andre som er interessert i fortelling.  Organisasjonen ble stiftet i Oslo 2. juni i 1996 og er landsomfattende. Organisasjonen har en bred medlemsgruppe som jobber med scenefortelling, fortelling i pedagogisk sammenheng, innen helse, i næringslivet, som litteraturformidling m.m.  

Styret i NOFF arrangerer kurs og fagkvelder for medlemmene, og arbeider i tillegg med å dokumentere fortellerpraksis i Norge, bidra til fagutvikling og fungere som informasjonsportal for norsk fortellerkunst. På sikt arbeides det med å opprette et nasjonalt kompetansesenter. Styreledere har bl.a vært Torgrim Mellum Stene, Kristine Haugland, Karen Høie og Tormod Fuglestad.

Fortellerkunst
Muntlig fortelling eller fortellerkunst er ikke teater eller opplesning, men en egen kunstart der selve fortellingen og møtet mellom den som lytter og den som forteller står i sentrum. Fortelleren har bare seg selv, sin stemme og sine indre bilder, og viktigst av alt – sine historier. Han eller hun gjenforteller ikke en nedskrevet tekst ordrett, men søker å gi historien sitt personlige særpreg. Kildene er som regel muntlige eller innsamlet tradisjonsstoff som myter, eventyr, legender, sagn og vitser. Skrøner og historier fra eget eller andres liv blir også fortalt.

Æresmedlemmer i Norsk Fortellerforum er Marit Jerstad, som opprettet fortellerkunst som eget studie på Høgskolen i Oslo, tidligere leder Lars Poverud, og Prinsesse Märtha Louise.

Eksterne lenker
 Norsk fortellerforums hjemmeside
 https://www.facebook.com/pages/Norsk-Fortellerforum/123298011028621?fref=ts
 http://fortellerfestivalen.no

Fortellerforum
Etableringer i 1996
NLP

Forkortelsen NLP kan referere til 

 Natural language processing, analyse av tekst og språkdata med programvare 
 Nevrolingvistisk programmering, en pseudovitenskaplig psykologisk metode som har som mål å endre personers adferd
TSG 1899 Hoffenheim

TSG 1899 Hoffenheim er en tysk idrettsklubb fra byen Sinsheim. Dens fotballag spiller i Bundesliga. Dessuten driver klubben med friidrett og turn. Klubben ble grunnlagt i 1899 som Turnverein Hoffenheim. I 1945 fusjonerte den med den lokale fotballklubben. Inntil de senere år var Hoffenheim en klubb langt ned i det tyske divisjonssystemet, men sterk satsing har kastet av seg, og klubben har på få år rykket opp flere nivåer. Den tyngste investoren i klubben er SAP-grunnleggeren Dietmar Hopp.

Plasseringer

Spillerstall 
Oppdatert 3. oktober 2022.

Utlånte spillere

Referanser

Eksterne lenker 
 

Hoffenheim
Sport i Baden-Württemberg
Fotballag etablert i 1899
1899 i Tyskland
Ron Matthews

Ron Matthews (født 1948) var den første trommeslageren for heavy metal-bandet Iron Maiden. Han var med de første to og et halvt år av bandets historie, 1975, 1976 og deler av 1977. Han var det første bandmedlemmet som ble rekruttert av stifteren Steve Harris.

Han ble sparket, sammen emd flere andre bandmedlemmer, da vokalist Dennis Wilcock ba Steve Harris om en opprydning. Han spilte senere med Torme/Mcoy på 1980-tallet.

Britiske trommeslagere
Heavy metal-musikere
Iron Maiden
Fødsler i 1948

sv:Tidigare medlemmar i Iron Maiden#Ron Matthews
Compiz

Compiz er en kompositt vindushåndterer som gjør nytte av OpenGL for Xgl og AIGLX. Compiz er kompatibelt med et hvilket som helst X-basert skrivebordsmiljø, inkludert GNOME 2, KDE og Unity. GNOME 3 benytter Mutter til fordel for X.

Bruk av OpenGL flytter tegne-belastning fra prosessoren til GPU, dersom det finnes en tilgjengelig GPU. Det medfører et mer responsivt skrivebord, samtidig som det frigjør prosessorkraft som kan benyttes til nødvendige operasjoner, og fører til et mer visuelt estetisk skrivebordsmiljø.

I dag har Compiz og avstikkerprosjektet Beryl fusjonert. I det nye prosjektet er Compiz navnet til vindushåndtereren og Compiz-Fusion navnet til et sett med utvidelser.

Historie
Compiz var den første kompositt vindushåndtereren som tok i bruk (GPU-akselerert) OpenGL og 3D effekter for å vise et Linux skrivebord. 30. mars 2007 annonserte Compiz og Beryl utviklerne at Compiz og Beryl skulle slås sammen til samme prosjekt.

Compiz-Fusion 
Compiz er laget for å støtte ulike utvidelser, som også gir ulike effekter og funksjoner.

Etter Compiz-Beryl-fusjonen ble Compiz-Fusion (med bindestrek) navnet på et sett med utvidelser til vindushåndtereren, som utvikles i et underprosjekt til Compiz. Compiz-Fusion består av en kombinasjon og videreutvikling av Beryls og Compiz-Extras' kildekode. Compiz-Fusion er også navnet til brukernettverket som utvikler og bruker utvidelsene.

Compiz-Fusion består blant annet av følgende utvidelser:

Galleri

Referanser

Se også 
 Metacity
 XGL
 AIGLX
 Beryl
 Compiz-Fusion
 GNOME
 Ubuntu
 Linux

Eksterne lenker 
 
 Compiz Fusion Install? (engelsk) – Installasjonsinstrukser for Ubuntu.

Fri programvare
Linux-programmer
Vindusbehandlere for vindussystemet X
GNOME
Bernard Fellay

Bernard Fellay (født 12. april 1958 i Sierre i Wallis i Sveits) er katolsk biskop og generalsuperior for det tradisjonelle St. Pius X-broderskapet.

Liv og virke 
Fellay studerte fra 1977 ved St. Pius X-broderskapets presteseminar i Ecône i den sveitsiske kantonen Wallis, og ble presteviet av broderskapets grunnlegger, erkebiskop Marcel Lefebvre, i 1982. Han ble samtidig utnevnt til økonom ved broderskapets generalhus og hadde forskjellige pastorale oppgaver.

30. juni 1988 ble han, sammen med tre andre kandidater, bispeviet av Marcel Lefebvre. 2. juli I 1994 ble Fellay valgt til generalsuperior for St. Pius X-broderskapet. I juli 2006 ble han gjenvalgt for tolv nye år av generalkapitlet.

I 2006 var han i privat audiens hos pave Benedikt XVI, og i juli 2007 hilste Fellay pavens motu proprio Summorum Pontificum velkommen. Han uttalte at pavens apostoliske brev gir Kirken tilbake sin liturgiske tradisjon og klart anerkjenner det faktum at den tridentinske messe aldri ble forbudt.

Ekskommunikasjonen av de fire ble opphevet av Pavestolen i januar 2009.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil, B. (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Biskop Marie-Prosper-Adolphe de Bonfils (1841-1912) *1898
 Kardinal Louis-Ernest Dubois (1856-1929) *1901
 Erkebiskop Jean-Arthuir Chollet (1862-1952) *1910
 Biskop Héctor Raphaël Quilliet (1859-1928) *1914
 Biskop Charles-Albert-Joseph Lecomte (1867-1934) *1921
 Kardinal Achille Liénart (1884-1973) *1928
 Erkebiskop Marcel Lefebvre (1905-1981) *1947
 Biskop Bernard Fellay (1905-1981) *1947
Linjen Rebiba

Referanser 

Sveitsiske katolske biskoper
Personer knyttet til tradisjonalistisk katolisisme
Personer fra kanton Wallis
Fødsler i 1958
Sam Gemar

Charles Donald «Sam» Gemar (født 4. august 1955, i Yankton, Sør-Dakota) er en amerikansk tidligere astronaut med grad av oberstløytnant.

Han har deltatt på tre romferder, alle som ferdsspesialist:

 STS-38 (1990)
 STS-48 (1991)
 STS-62 (1994)

Offiserer i U.S. Army
Astronauter fra USA
Personer fra Yankton County i Sør-Dakota
Personer fra Bon Homme County i Sør-Dakota
Arco

Flere betydninger: ARCO – Atlantic Richfield Oil Company

Arco er en by som ligger fem kilometer nord for Gardasjøen i den italienske provinsen Trentino. Arco er et populært utgangspunkt for klatre- og terrengsykkelturer.

På grunn av sitt milde klima var Arco på slutten av 1800-tallet vinterresidensen for det østerriksk-ungarske keiserhoffet. Fra denne tiden stammer mange praktfulle representasjonsbygninger, bl.a. i jugendstil.

I byens sentrum ligger en fjellknaus med middelalderruinene til Arcos borg.

Referanser

Eksterne lenker 
 

Byer i Trentino-Syd-Tirol
Kommuner i provinsen Trento
Mauricio Soler

Juan Mauricio Soler Hernández (født 14. januar 1983 i Ramiriqui) er en colombiansk profesjonell landeveissyklist.

Han vant den 9. etappen i Tour de France 2007, og vant også klatretrøya. Året etter brøt han på 5.etappe

Soler lå på andreplass i sammendraget under Sveits rundt 2011 da han fløy inn i et gjerde. Han ble lagt i koma og ble liggende på sykehus i fire måneder. Seks måneder etter ulykken var han sterk nok til å reise hjem til Colombia.

Referanser

Eksterne lenker 
 
 

Colombianske syklister
Personer fra Boyacá
Fødsler i 1983
Etappevinnere i Tour de France
Nissan Laurel

Nissan Laurel er en bilmodell fra japanske Nissan, også solgt under navnet Datsun på eksportmarkeder fram til 1984. Den ble produsert fra 1968 til 2002 i åtte generasjoner og ble levert som 4 dørs sedan eller 2 dørs hardtop Bilen ble levert med mange forskjellige motorer. De vanligste i Norge var:
2.0, 114 hk 4 syl rekkemotor (C130)
2.0, 115 hk 6 syl rekkemotor (C130 & 230)
2.4, 136 hk 6 syl rekkemotor (C230)
2.0, 100 hk 4 syl rekkemotor (C32)
2.8,  90 hk 6syl diesel rekkemotor (C31 & 32)
3.0i, 156hk 6 syl V-motor (C32)

Dieselmotoren hadde samme grunnkonstruksjon som den 6-sylindrede bensin rekkemotoren i de tidlige modellene, mens de senere modellene hadde en annen konstruksjon. De 4-sylindrede motorene i Laurel er urelatert til de 6-sylindrede, selv om de sistnevnte også kom i 4 sylindret versjon som både bensin og diesel i andre Datsun og Nissan-biler. Den 4-sylindrede G20-motoren i C130 var unik for Laurel og fantes ikke i noe annet kjøretøy.  Bilene kunne leveres med automatgir, samt 4 og 5 trinns manuelt gir.. Bilene ble også ofte levert med mye luksus. Elektriske vinduer, elektriske speil og elektrisk antenne kunne fåes på alle biler fra 1980 til 1990, da bilene ble for dyre å importere med norske avgifter. Ekstrautstyr kunne også for eksempel være takluke, treimitert interiør, opplyste askebeger bak, spoiler, tåkelys (veldig ettertraktet i dag), fartsholder, stemmevarsling (sier ifra om dører, drivstoffnivå o.l.), varmeseter, lys på åpne dører, motorvarmer og digitale instrumenter.

Nissan Laurel er nært beslektet med Nissan Skyline.
Før Nissan kjøpte dem opp var det Prince Motor Company som stod for produksjonen, og da hadde Skyline og Laurel motsatt rolle aфгСпv i dag, dvs at Skyline var luksuriøs mens Laurel var sportslig.

Fra 1987 (facelift) modellen og ut var Laurel eneste bil i Norge som ble levert med klimaanlegg som standardutstyr.

Laurel
Bilmodeller introdusert i 1968
Tom Mangersnes

Tom Mangersnes (født 4. januar 1977) er en norsk fotballtrener som er hovedtrener for FK Fyllingsdalen.

Han er spesielt kjent for sin kompetanse innenfor fotballanalyse. Han er ansatt i Norges Fotballforbund. I tillegg er han involvert i aldersbestemte landslag og er analyseekspert i TV2 Sporten 

Mangersnes var hadde mange roller i Åsane Fotball fra 2002–2006, før han ble hovedtrener i 2007. Etter et halvt år i jobben delte han denne med Magnus Johansson fra sommeren og ut sesongen. Etter sesongen 2007, via et kort opphold i Sportsklubben Brann for å kartlegge klubbens motstandere i UEFA-cupen, ble han assistenttrener i Løv-Ham Fotball. Samarbeidet mellom Mangersnes og Arne Sandstø holdt på å sende Løv-Ham til Tippeligaen i 2010. Etter at Sandstø sluttet i klubben i mai 2011, ble Mangersnes fungerende hovedtrener. David Nielsen fungerte en periode som assistenttrener.

I perioden hvor Trond Amundsen var hovedtrener i Løv-Ham, fungerte Mangersnes også i en periode som hovedtrener i 2008, og han ledet laget i perioder i 2009. Mangersnes ledet klubbens andrelag til opprykk fra 4. til 3. divisjon i 2008. I 2009 kom et meget ungt Løv-Ham 2 lag under Mangersnes ledelse høyt på tabellen i 3. divisjon. Vinteren 2010 fullførte Tom Mangersnes sin UEFA A-lisens, tidligere kjent som D-kurs.

Da Løv-Ham var historie etter 2011, ble Mangersnes hentet som assistenttrener i Sogndal og hadde jobben fra 2012-2014. Han fortsatte som analyseansvarlig i klubben både i 2015 og 2017 I 2016 var Mangersnes assistenttrener i Bodø/Glimt. Høsten 2016 var han sterk ønsket av Rosenborg, men han takket nei til jobben. I stedet returnerte han til Bergen og til Åsane. Mangersnes fullførte sin UEFAs prolisens i januar 2018.

Mangersnes er utdannet lærer, og har tilleggsutdannelse innenfor ledelse.

Referanser

Eksterne lenker 
 

Norske fotballtrenere
Fødsler i 1977
Saarländischer Rundfunk

Saarländischer Rundfunk (SR) er et offentlig kringkastingsselskap i den tyske delstaten Saarland. Det er medlem av ARD og har sete i Saarbrücken.

Kringkastingens historie i Saarland går tilbake til 1929. Saarland var blitt skilt fra Tyskland etter første verdenskrig. Etter gjenforeningen med Tyskland i 1935 ble SRs forgjenger, Reichssender Saarbrücken, grunnlagt som en del av rikskringkastingen i Berlin. I 1947 opprettet den franske militærregjeringen Radio Saarbrücken. Dette selskapet ble i 1952 avløst av Saarländischer Rundfunk, som var organisert som aksjeselskap. Med republikken Saarlands gjenforening med Tyskland i 1957 ble Saarländischer Rundfunk omdannet til et offentlig kringkastingsselskap, og i 1959 ble selskapet medlem av ARD.

Sjefer for SR og forløpere 

 1935–1938: Adolf Raskin
 1938–1946: Karl Mages 
 1946–1947: Emanuel Charrin
 1947–1949: Gérard Losson
 1949–1955: Frédéric Billmann
 1953–1954: Hans Wettmann
 1954–1955: Hermann M. Görgen
 1955–1958: Eugen Meyer
 1958–1978: Franz Mai
 1978–1989: Hubert Rohde 
 1989–1996: Manfred Buchwald
 1996-: Fritz Raff

Eksterne lenker 
 

Tyske kringkastingsselskaper
Selskaper etablert i 1929
Den europeiske kringkastingsunion
1929 i Tyskland
Fant (Disney)

Fant er i Disney-tegneseriene en grå hund som er avkommet til Lady og Landstrykeren, hundene i Disney-filmen fra 1955. Fant har gjerne opptrådt i Donald Duck & Co, som oftest med bare korte fortellinger. Der opptrer har som regel alene eller sammen med andre hunder, men av og til sammen sine foreldre eller tre søstre, eller med gutten Espen.

Eksterne lenker 
 Fant klikk.no

Figurer fra Disney-tegneserier
Figurer fra Disney-filmer
Psykedelia

Psykedelia er et begrep som ble gitt til subkulturen av mennesker som ofte brukte psykedeliske stoffer som Psilocybin, LSD, meskalin og peyote på 1960-tallet. Begrepet brukes også for å beskrive psykedelisk kunst og psykedelisk musikk. 

Psykedelisk kunst og musikk prøver vanligvis å gjenskape eller reflektere opplevelsen av endrede bevissthetstilstander. Psykedelisk kunst består ofte av forvrengte eller surrealistiske bilder, lyse farger og fulle spektre og animasjoner (som tegneserier) for å fremkalle og formidle til betrakteren eller lytteren hva kunstneren opplevde under påvirkning av psykedelika, eller forsterke opplevelsen til rusbrukeren. Psykedelisk musikk inneholder forvrengt elektrisk gitar, elementer av indisk musikk som sitar, elektroniske effekter, lydeffekter og etterklang, samt studioeffekter som å spille lydbånd bakover eller panorere lyden fra side til side. Begrepet «psykedelisk» kommer fra det eldgamle greske ordet psychē (ψυχή, «sinn») og dēloun (δηλοῦν, «å gjøre synlig, å avsløre»), oversatt som «lar bevisstheten manifesteres».

En psykedelisk opplevelse er preget av en slående oppfatning av aspekt av ens sinn som ikke tidligere er bekjent, eller av et kreativ overflod fra et frigjort sinn. Psykedeliske tilstander er en serie opplevelser som inkluderer endringer i oppfatning som hallusinasjoner, synestesi, endret bevissthetstilstand eller fokusert bevissthet, variasjoner i tankeprosesser, transe eller hypnotiske tilstander, mystiske tilstander og andre tankeendringer. Psykedeliske tilstander kan oppnås gjennom ulike teknikker, som meditasjon, stimulering av sansene eller sensorisk deprivasjon, og oftest ved hjelp av psykedeliske stoffer. Når disse psykoaktive stoffene blir brukt til religiøse, sjamanistiske eller spirituelle formål, kalles de enteogen. En som bruker psykedeliske stoffer til åndelige formål eller selvoppdagelse, blir ofte referert til som psykonaut.

Se også 
 Psykedelisk
 Psykedelisk musikk og kunst
Psykedeliske stoffer

Referanser

Kilder 
 Denne artikkelen bygger på «Psychedelia» frå Wikipedia på engelsk, den 23. september 2016.

Psykedelia
Subkulturer
Anneks

Anneks kan være:
 et sogn (ikke hovedsogn) i et prestegjeld med tilhørende annekskirke
 en sidebygning til f.eks. et hotell
Acadia nasjonalpark

Acadia nasjonalpark er en nasjonalpark i delstaten Maine, USA. Parken bevarer mye av øya Mount Desert Island, og andre mindre øyer i nærheten, utenfor atlanterhavskysten, og ble etablert 8. juli 1916, Parken er på 191.78 km². 

Området har både fjell, kystlinje, skogkledte områder og innsjøer. I tillegg til Mount Desert Island, dekker også parken mye av øya Isle au Haut, som er en liten øy sørvest for Mount Desert Island, og deler av Baker Island. En del av Schoodic-halvøya på fastlandet er også en del av parken. Totalt består nasjonalparken av 123 km² på Mount Desert Island, 11 km² på Isle au Haut og 9,2 km² på Schoodic-halvøya.

I starten het parken Lafayette National Park, og ble den første nasjonalparken øst for Mississippielven. I 1929 ble navnet skiftet til Acadia.

Se også 
 Nasjonalparker i USA

Eksterne lenker 
 

Maines geografi
Nasjonalparker i USA
Verneområder opprettet i 1916
1916 i USA
1910-årene i Maine
Hancock County (Maine)
Knox County (Maine)
Iben Akerlie

Iben Marie Akerlie (født 5. mars 1988) er en norsk skuespiller og barnebokforfatter fra Oslo som har medvirket i flere filmer. Hun debuterte som forfatter høsten 2016 med barneboken Lars er LOL.

Akerlie har spilt i kortfilmen Bulle bare bor her som er laget av Sirin Eide. I 2001 spilte hun i filmen Glasskår, basert på Harald Rosenløw Eegs roman Glasskår hvor hun hadde en liten rolle som jenta Wendy. Hun spilte tittelrollen i spillefilmen Victoria, en filmatisering av Knut Hamsuns roman Victoria. I 2017 var hun med i filmen Rett vest og i 2019 De dødes tjern.

I 2016 hadde hun rollen som statsministerens datter i sesong 2 av NRK-serien Mammon. Året etter var hun med i TV 2 sin krimserie Hvor er Thea?

Hun ble nominert til ARKs barnebokpris for Sommeren alt skjedde i 2022.

Bibliografi 
 Lars er LOL – barnebok, Aschehoug 2016
 Kjempefesten – barnebok, Aschehoug 2019
 Sommeren alt skjedde – barnebok, Aschehoug 2022

Referanser

Eksterne lenker 
 
 Iben Akerlie hos Filmweb
Presentasjon av Iben Akerlie i Forfatterkatalogen på Forfattersentrums nettsider

Norske skuespillere
Norske barnebokforfattere
Personer fra Oslo
Oftebro (slekt)
Øst-Finnmarks grunnfjellsområde

Øst-Finnmarks grunnfjellsområde er et geologisk felt i Sør-Varanger med prekambriske gneiser.

Området består av tre svært ulike bergartsgrupper: Nederst Jarfjord-gruppen som er over 2800 millioner år gammel, over denne følger Bjørnevann-gruppen og øverst Petsamo-supergruppen.

Troms og Finnmarks geologi
Troms og Finnmarks geografi
Bill Kaulitz

Bill Kaulitz (født 1. september 1989 i Leipzig, Tyskland) er sanger i popgruppen Tokio Hotel.

Barndom 
Bill Kaulitz er sønn av Simone og Jörg Kaulitz, og født 10 minutter senere enn den eneggede tvillingbroren Tom Kaulitz. Da han var seks år gammel ble foreldrene skilt, og moren giftet seg senere med Bills nåværende stefar, Gordon Trümper. Trümper skulle vise seg å få stor musikalsk innflytelse på Bill, han spilte bass i punkrockbandet «Fatun».

Som små var Bill og Tom nesten alltid helt like. I barnehagen ble de nødt til å ha jakker med navn på, slik at personalet kunne se forskjell på dem. Men Bill og Tom begynte tidlig å utvikle sin egen personlige stil, som slett ikke lignet på hverandre. Bill farget håret mørkere og var meget inspirert av den japanske rockerstilen (J-rock).

Karriere 
Kaulitz begynte å synge og skrive sanger da han var ni år gammel. I 2001 møtte han og tvillingbroren Tom, Georg Listing og Gustav Schäfer. De passet godt sammen, og dannet gruppen Devilish, som spilte på små, lokale arrangementer. På denne måten fikk de god sceneerfaring.

Da Kaulitz var 13 år gammel deltok han i et tysk show, kalt «Star Search». Selv om han ikke vant showet, fikk han en del oppmerksomhet. Samme år ble bandet kontaktet av Peter Hoffmann, og de underskrev senere en kontrakt med Universal Musics Domestic Division i Hamburg. Med hjelp fra producerne skrev Bill de fleste sangene til debutalbumet, Schrei, som ble sluppet i 2005. Bandnavnet hadde blitt forandret til Tokio Hotel, og den første singlen «Durch den Monsun» gikk rett til topps på de tyske hitlistene. Det samme skjedde for de neste singlene «Schrei» og «Rette Mich». I begynnelsen av 2006 ble et nytt opptak av Schrei-albumet sluppet på nytt, dette hadde fått navnet Schrei; so laut du kannst, fordi Bills stemme i mellomtiden hadde skiftet. Deres fjerde single «Der letzte Tag» ble en like stor suksess som de tre andre, men nå også utenfor Tyskland. Selv om bandet stadig sang på tysk hadde musikken deres blitt populær i flere europeiske land. I 2006 var bandet nesten konstant på turné rundt i Tyskland, samt noen konserter i andre europeiske land.

Tokio Hotel slapp sitt andre album, Zimmer 483, 23. februar 2007. Den første singlen «Übers Ende der Welt» er allerede på nummer 1 på flere hitlister i Europa.

I juni 2007 kom den engelske versjonen av albumet Schrei ut, nå kalt Scream.

I 2012 var Bill med på "German's Next Topmodel" sammen med Heidi Klum.

Stil 
Kaulitz er kjent for sin spesielle stil, som har blitt sammenlignet med David Bowie. Han kler seg ofte i jeans, lærjakker, band t-skjorter og smykker. Håret er farget sort, neglene malt sorte og hvite og han bruker sort sminke rundt øynene. Han er også kjent for sin store, iøynefallende frisyre med lyse striper.

Eksterne lenker 
 
 
 
 

Tyske sangere
Eneggede tvillinger
Personer fra Leipzig